CELEX: 52016PC0656
Language: mt
Date: 2016-10-13
Title: Proposta għal DEĊIŻJONI TAL-KUNSILL dwar il-pożizzjoni tal-Unjoni li għandha tkun adottata fis-Sottokumitat Sanitarju u Fitosanitarju, fis-Sottokumitat tal-Kummerċ u l-Iżvilupp Sostenibbli, fis-Sottokumitat Doganali, u fis-Sottokumitat dwar l-Indikazzjonijiet Ġeografiċi stabbiliti permezz tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra b'rabta mal-adozzjoni tar-Regoli ta’ Proċedura tas-Sottokumitat Sanitarju u Fitosanitarju, is-Sottokumitat tal-Kummerċ u l-Iżvilupp Sostenibbli, is-Sottokumitat Doganali, u s-Sottokumitat dwar l-Indikazzjonijiet Ġeografiċi

IL-KUMMISSJONI EWROPEA
            Brussell, 13.10.2016
            COM(2016) 656 final
            2016/0324(NLE)
            Proposta għal
            DEĊIŻJONI TAL-KUNSILL
            dwar il-pożizzjoni tal-Unjoni li għandha tkun adottata fis-Sottokumitat Sanitarju u Fitosanitarju, fis-Sottokumitat tal-Kummerċ u l-Iżvilupp Sostenibbli, fis-Sottokumitat Doganali, u fis-Sottokumitat dwar l-Indikazzjonijiet Ġeografiċi stabbiliti permezz tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra b'rabta mal-adozzjoni tar-Regoli ta’ Proċedura tas-Sottokumitat Sanitarju u Fitosanitarju, is-Sottokumitat tal-Kummerċ u l-Iżvilupp Sostenibbli, is-Sottokumitat Doganali, u s-Sottokumitat dwar l-Indikazzjonijiet Ġeografiċi
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               •Raġunijiet u għanijiet tal-proposta
            
            
               Il-proposta mehmuża tikkostitwixxi l-istrument legali għall-awtorizzazzjoni tal-pożizzjoni li għandha tkun adottata mill-Unjoni Ewropea fis-Sottokumitat dwar il-Miżuri Sanitarji u Fitosanitarji (Sanitary and Phytosanitary, SPS) (“is-Sottokumitat SPS”), fis-Sottokumitat tal-Kummerċ u l-Iżvilupp Sostenibbli (Trade and Sustainable Development, TSD) ("is-Sottokumitat TSD"), u fis-Sottokumitat dwar l-Indikazzjonijiet Ġeografiċi (“is-Sottokumitat IĠ”) stabbiliti permezz tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (“il-Ftehim”), b'rabta mal-adozzjoni tar-Regoli ta’ Proċedura tas-Sottokumitat SPS, is-Sottokumitat tal-Kummerċ u l-Iżvilupp Sostenibbli, is-Sottokumitat Doganali, u s-Sottokumitat IĠ. 
            
            
               Il-Ftehim ġie ffirmat fi Brussell fis-27 ta’ Ġunju 2014 u t-Titolu IV tiegħu dwar il-kummerċ u Kwistjonijiet Relatati mal-Kummerċ (DCFTA) beda jiġi applikat b’mod proviżorju, sa mill-1 ta’ Jannar 2016. 
            
            
               Il-Ftehim stabbilixxa Sottokumitat Sanitarju u Fitosanitarju, is-Sottokumitat tal-Kummerċ u l-Iżvilupp Sostenibbli, is-Sottokumitat Doganali, u s-Sottokumitat dwar l-Indikazzjonijiet Ġeografiċi. Dawn is-Sottokumitati għandhom jimmonitorjaw l-implimentazzjoni tal-parti tal-Ftehim dwar id-DCFTA, u jsolvu kwistjonijiet relatati. Is-Sottokumitati għandhom jadottaw ir-Regoli ta’ Proċedura tagħhom. L-ewwel laqgħat tas-Sottokumitati huma mistennija li jsiru fit-tieni sitt xhur tal-2016. Ir-Regoli ta’ Proċedura ta’ dawn is-Sottokumitati, mehmuża ma’ din il-proposta, huma bbażati fuq ir-Regoli ta’ Proċedura tal-Kumitat ta’ Assoċjazzjoni. 
            
            
               •Konsistenza mad-dispożizzjonijiet eżistenti fil-qasam ta’ politika
            
            
               Din il-proposta timplimenta l-politika kummerċjali komuni tal-Unjoni fir-rigward tal-Ukraina, pajjiż Sieħeb tal-Viċinat tal-Lvant, abbażi tad-dispożizzjonijiet tal-Ftehim imsemmi hawn fuq u b'mod partikulari l-objettiv tiegħu li joħloq żona ta' kummerċ ħieles approfondita u komprensiva bejn il-partijiet (deep and comprehensive free trade area, DCFTA). 
            
            
               •Konsistenza mal-politiki l-oħra tal-Unjoni
            
            
               Din il-proposta hija konsistenti mal-politiki esterni l-oħra tal-Unjoni, b'mod partikolari l-Politika Ewropea tal-Viċinat u l-politika ta' kooperazzjoni għall-iżvilupp fir-rigward tal-Ukraina, u tikkontribwixxi għalihom.
            
            
               2.
                     BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               Il-bażi ġuridika għall-istabbiliment tal-pożizzjoni tal-Unjoni li għandha tittieħed fil-Kumitati u fis-Sottokumitati stabbiliti permezz tal-Ftehim hija t-Trattat dwar il-Funzjonament tal-Unjoni Ewropea u b'mod partikolari l-Artikolu 207(4) flimkien mal-Artikolu 218(9) tiegħu. 
            
            
               Fid-dawl tal-approvazzjoni tal-erba' abbozzi tat-testi tar-Regoli ta' Proċedura tal-Ukraina, fuq il-bażi tal-Artikolu 207(4) u l-Artikolu 218(9) TFUE, il-Kummissjoni Ewropea tipproponi li l-Kunsill jadotta d-Deċiżjoni li tawtorizza li l-pożizzjoni tal-Unjoni dwar id-deċiżjonijiet li għandhom ikunu adottati fl-ewwel Sottokumitat SPS bejn l-UE u l-Ukraina, fis-Sottokumitat tal-Kummerċ u l-Iżvilupp Sostenibbli bejn l-UE u l-Ukraina, fis-Sottokumitat Doganali bejn l-UE-u l-Ukraina, fis-Sottokumitat IĠ bejn l-UE u l-Ukraina b'rabta mar-Regoli ta' Proċedura tagħhom.
            
            
               L-Artikolu 74 tal-Ftehim jistabbilixxi s-Sottokumitat SPS u jipprovdi li jinħtieġ li jadotta r-regoli tiegħu ta’ ħidma fl-ewwel laqgħa tiegħu. Il-laqgħa tas-Sottokumitat SPS għandha ssir fit-tieni sitt xhur tal-2016. Fid-dawl ta’ din l-ewwel laqgħa huwa meħtieġ li titħejja l-pożizzjoni tal-Unjoni dwar l-abbozz tar-Regoli ta’ Proċedura ta’ dan is-Sottokumitat. L-abbozz tar-regoli mehmuża ġew approvati mill-Ukraina.
            
            
               L-Artikolu 300 tal-Ftehim jistabbilixxi s-Sottokumitat tal-Kummerċ u l-Iżvilupp Sostenibbli u jipprovdi li jinħtieġ li jadotta r-Regoli tiegħu ta’ Proċedura. L-ewwel laqgħa mistennija ssir fit-tieni sitt xhur tal-2016. Għalhekk huwa meħtieġ li titħejja l-pożizzjoni tal-Unjoni dwar ir-Regoli ta’ Proċedura ta’ dan is-Sottokumitat. L-abbozz tar-regoli mehmuża ġew approvati mill-Ukraina.
            
            
               L-Artikolu 83 tal-Ftehim jistabbilixxi Sottokumitat Doganali u jipprovdi li jinħtieġ li jadotta r-Regoli ta’ Proċedura interni tiegħu. L-ewwel laqgħa mistennija ssir fit-tieni sitt xhur tal-2016. Għalhekk huwa meħtieġ li titħejja l-pożizzjoni tal-Unjoni dwar ir-Regoli ta’ Proċedura ta’ dan is-Sottokumitat. L-abbozz tar-regoli mehmuża ġew approvati mill-Ukraina.
            
            
               L-Artikolu 211 tal-Ftehim jistabbilixxi Sottokumitat IĠ u jipprovdi li jinħtieġ li jadotta r-Regoli tiegħu ta’ Proċedura. L-ewwel laqgħa mistennija ssir fit-tieni sitt xhur tal-2016. Għalhekk huwa meħtieġ li titħejja l-pożizzjoni tal-Unjoni dwar ir-Regoli ta’ Proċedura ta’ dan is-Sottokumitat. L-abbozz tar-regoli mehmuża ġew approvati mill-Ukraina.
            
            
               •Sussidjarjetà (għall-kompetenza mhux esklużiva)
            
         
         
            
               Il-politika kummerċjali komuni, f'konformità mal-Artikolu 3 TFUE, hija definita bħala kompetenza esklużiva tal-Unjoni. Għalhekk, il-prinċipju tas-sussidjarjetà ma japplikax.
            
            
               •Proporzjonalità
            
            
               Din il-proposta hi meħtieġa sabiex jiġu implimentati l-impenji internazzjonali tal-Unjoni stipulati fil-Ftehim mal-Ukraina. 
            
            
               •Għażla tal-istrument
            
            
               Din il-proposta hi konformi mal-Artikolu 218(9) TFUE, li jipprevedi li l-Kunsill jadotta deċiżjonijiet li jistabbilixxu l-pożizzjonijiet li għandhom ikunu adottati f'isem l-Unjoni f'korp imwaqqaf permezz ta' ftehim, meta dan il-korp jissejjaħ biex jadotta atti li għandhom effetti legali. Ma jeżisti ebda strument ġuridiku ieħor li jista' jintuża sabiex jintlaħaq l-objettiv espress f'din il-proposta. 
            
            
               3.
                     RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT.
            
            
               •Evalwazzjonijiet ex post / kontrolli tal-idoneità tal-leġiżlazzjoni eżistenti
            
            
               
                  Mhux applikabbli.
               
            
            
               •Il-konsultazzjonijiet mal-partijiet ikkonċernati
            
            
               Il-konsultazzjonijiet mal-partijiet ikkonċernati mhumiex applikabbli għal din il-proposta, peress li hija intiża biss li timplimenta l-impenji tal-Unjoni stipulati fil-Ftehim.
            
            
               •Ġbir u użu tal-kompetenzi
            
            
               
                  Mhux applikabbli.
               
            
            
               •Valutazzjoni tal-impatt
            
            
               Id-dispożizzjonijiet kummerċjali u relatati mal-kummerċ tal-Ftehim saritilhom valutazzjoni tal-impatt ex ante (il-Valutazzjoni tal-Impatt għas-Sostenibbiltà kkummissjonat mad-DG Trade fl-2007), li kkontribwixxew għall-proċess ta' negozjati tad-DCFTA. Dan l-istudju kkonferma li l-implimentazzjoni ta’ dispożizzjonijiet tal-kummerċ u dawk relatati mal-kummerċ ikollhom impatt ekonomiku pożittiv kemm għall-UE kif ukoll għall-Ukraina. Il-proposta ma għandha l-ebda impatt negattiv fuq il-politika ekonomika, soċjali jew ambjentali tal-Unjoni.
            
            
               •
                     Idoneità regolatorja u simplifikazzjoni
            
            
               
                  F'dan l-istadju l-Ftehim mhuwiex soġġett għal proċeduri ta' REFIT; ma jimplika ebda kostijiet għall-SMEs tal-Unjoni; u ma jqajjem ebda kwistjoni mil-lat tal-ambjent diġitali. 
               
            
            
               •Drittijiet fundamentali
            
            
               Il-proposta ma għandhiex konsegwenzi għall-protezzjoni tad-drittijiet fundamentali fl-Unjoni. 
            
            
               4.
                     IMPLIKAZZJONIJIET GĦALL-BAĠIT
            
            
               
                  Mhux applikabbli.
               
            
         
         
            
               5.
                     ELEMENTI OĦRA
            
            
               •
                     Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar
            
            
               
                  L-implimentazzjoni tal-Ftehim tiġi rieżaminata regolarment mill-Kunsill ta' Assoċjazzjoni UE-Ukraina u l-korpi subordinati tiegħu stabbiliti minn dan il-Ftehim. Il-Kummissjoni Ewropea tirrapporta wkoll lill-Parlament Ewropew u lill-Kunsill wara laqgħat tal-Kumitat ta’ Assoċjazzjoni bejn l-UE u l-Ukraina fil-konfigurazzjoni tal-Kummerċ li qed isiru mill-inqas darba fis-sena, inkluż dwar l-elementi inklużi f’din il-proposta.
               
            
            
               •Dokumenti ta’ spjegazzjoni (għad-direttivi)
            
            
               
                  Mhux applikabbli.
               
            
            
               •Spjegazzjoni fid-dettall tad-dispożizzjonijiet speċifiċi tal-proposta
            
            
               
                  Il-proposta għandha l-għan li tadotta pożizzjoni tal-Unjoni f’dak li għandu x’jaqsam ma’: 
               
            
            
               Iż-żona ta’ Kummerċ Ħieles Approfondita u Komprensiva (DCFTA), bħala parti minn Ftehim ta’ Assoċjazzjoni bejn l-UE u l-Ukraina (“il-Ftehim”), li ilu japplika mill-1 ta’ Jannar 2016. Il-Ftehim stabbilixxa għadd ta’ istituzzjonijiet konġunti, fosthom is-Sottokumitat Sanitarju u Fitosanitarju, is-Sottokumitat tal-Kummerċ u l-Iżvilupp Sostenibbli, is-Sottokumitat Doganali u s-Sottokumitat dwar l-Indikazzjonijiet Ġeografiċi li huma responsabbli mill-implimentazzjoni tal-impenji tad-DCFTA relatati mal-oqsma ta’ kompetenza rispettivi tagħhom. 
            
            
               Skont l-Artikolu 218(9) TFUE, kwalunkwe deċiżjoni konġunta b'konsegwenza legali li għandha tkun adottata minn korp tal-Ftehim ta' Assoċjazzjoni teħtieġ deċiżjoni tal-Kunsill minn qabel dwar il-pożizzjoni tal-Unjoni. 
            
            
               •
            
            
               2016/0324 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni tal-Unjoni li għandha tkun adottata fis-Sottokumitat Sanitarju u Fitosanitarju, fis-Sottokumitat tal-Kummerċ u l-Iżvilupp Sostenibbli, fis-Sottokumitat Doganali, u fis-Sottokumitat dwar l-Indikazzjonijiet Ġeografiċi stabbiliti permezz tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra b'rabta mal-adozzjoni tar-Regoli ta’ Proċedura tas-Sottokumitat Sanitarju u Fitosanitarju, is-Sottokumitat tal-Kummerċ u l-Iżvilupp Sostenibbli, is-Sottokumitat Doganali, u s-Sottokumitat dwar l-Indikazzjonijiet Ġeografiċi
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(4) tiegħu, flimkien mal-Artikolu 218(9) tiegħu,
            
            
               Wara li kkunsidra l-proposta tal-Kummissjoni,
            
            
               Billi:
            
            
               (1)L-Artikolu 486 tal-Ftehim ta' Assoċjazzjoni ("il-Ftehim") bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ukraina, fuq in-naħa l-oħra, jistipula l-applikazzjoni proviżorja ta' parti mill-Ftehim.
            
            
               (2)L-Artikolu 4 tad-Deċiżjoni tal-Kunsill 2014/668/UE
                  1
                tat-23 ta’ Ġunju 2014 li jispeċifika d-dispożizzjonijiet tal-Ftehim li għandhom ikunu applikati b’mod provviżorju, inklużi d-dispożizzjonijiet dwar l-istabbiliment u l-funzjonament tas-Sottokumitat Sanitarju u Fitosanitarju (“is-Sottokumitat SPS”), tas-s-Sottokumitat tal-Kummerċ u l-Iżvilupp Sostenibbli ("is-Sottokumitat TSD"), tas-Sottokumitat Doganali, u tas-Sottokumitat dwar l-Indikazzjonijiet Ġeografiċi (“is-Sottokumitat IĠ”).
            
         
         
            
               (3)L-Artikolu 74 tal-Ftehim jipprovdi li s-Sottokumitat SPS jinħtieġ li jistabbilixxi l-proċedura ta' ħidma tiegħu fl-ewwel laqgħa tiegħu. 
            
            
               (4)L-Artikolu 300 tal-Ftehim jipprevedi li s-Sottokumitat tall-Kummerċ u l-Iżvilupp Sostenibbli jinħtieġ li jistabbilixxi r-Regoli ta' Proċedura tiegħu.
            
            
               (5)L-Artikolu 83 tal-Ftehim jipprevedi li s-Sottokumitat Doganali jinħtieġ li jistabbilixxi r-Regoli ta' Proċedura tiegħu stess.
            
            
               (6)L-Artikolu 211 tal-Ftehim jipprevedi li s-Sottokumitat IĠ jinħtieġ li jistabbilixxi r-Regoli ta' Proċedura tiegħu stess,
            
            
               ADOTTA DIN ID-DEĊIŻJONI:
            
            
               Artikolu 1
            
            
               1.Il-pożizzjoni li għandha tieħu l-Unjoni fis-Sottokumitat SPS stabbilit permezz tal-Artikolu 74 tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra b'rabta mal-adozzjoni tar-regoli ta’ proċedura tas-Sottokumitat SPS għandha tkun ibbażata fuq l-Abbozz ta' Deċiżjoni ta' dan is-Sottokumitat mehmuża ma' din id-Deċiżjoni. 
            
            
               2.Bidliet żgħar fl-abbozz tad-deċiżjonijiet jistgħu jiġu miftehma mir-rappreżentanti tal-Unjoni fis-Sottokumitat SPS, mingħajr deċiżjoni ulterjuri tal-Kunsill.
            
            
               Artikolu 2
            
            
               1.Il-pożizzjoni li għandha tieħu l-Unjoni fis-s-Sottokumitat tal-Kummerċ u l-Iżvilupp Sostenibbli stabbilit permezz tal-Artikolu 300 tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra b'rabta mal-adozzjoni tar-regoli ta’ proċedura tas-Sottokumitat tal-Kummerċ u l-Iżvilupp Sostenibbli għandha tkun ibbażata fuq l-Abbozz ta' Deċiżjoni ta' dan is-Sottokumitat mehmuża ma' din id-Deċiżjoni.
            
            
               2.Bidliet żgħar fl-abbozz tad-Deċiżjoni jistgħu jiġu miftehma mir-rappreżentanti tal-Unjoni fis-Sottokumitat tal-Kummerċ u l-Iżvilupp Sostenibbli mingħajr deċiżjoni ulterjuri tal-Kunsill.
            
            
               Artikolu 3
            
            
               1.Il-pożizzjoni li għandha tieħu l-Unjoni fis-Sottokumitat Doganali stabbilit permezz tal-Artikolu 83 tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra b'rabta mal-adozzjoni tar-regoli ta’ proċedura tas-Sottokumitat Doganali għandha tkun ibbażata fuq l-Abbozz ta' Deċiżjoni ta' dan is-Sottokumitat mehmuża ma' din id-Deċiżjoni.
            
            
               2.Bidliet żgħar fl-abbozz tad-Deċiżjoni jistgħu jiġu miftehma mir-rappreżentanti tal-Unjoni fis-Sottokumitat Doganali, mingħajr deċiżjoni ulterjuri tal-Kunsill.
            
            
               Artikolu 4
            
            
               1.Il-pożizzjoni li għandha tieħu l-Unjoni fis-Sottokumitat IĠ stabbilit permezz tal-Artikolu 211 tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra b'rabta mal-adozzjoni tar-regoli ta’ proċedura tas-Sottokumitat IĠ għandha tkun ibbażata fuq l-Abbozz ta' Deċiżjoni ta' dan is-Sottokumitat mehmuża ma' din id-Deċiżjoni.
            
            
               2.Bidliet żgħar fl-abbozz tad-Deċiżjonijiet jistgħu jiġu miftehma mir-rappreżentanti tal-Unjoni fis-Sottokumitat SPS, mingħajr deċiżjoni ulterjuri tal-Kunsill.
            
            
               Artikolu 5
            
            
               Din id-Deċiżjoni għandha tidħol fis-seħħ fil-jum tal-adozzjoni tagħha.
            
            
               Magħmul fi Brussell,
            
         
         
            
               
                     Għall-Kunsill
               
               
                     Il-President
               
            
         
         
            
                  
                     (1)
                  Id-Deċiżjoni tal-Kunsill tat-23 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra, fir-rigward tat-Titolu III (bl-eċċezzjoni tad-dispożizzjonijiet li jirrigwardaw it-trattament ta' ċittadini ta' pajjiżi terzi legalment impjegati bħala ħaddiema fit-territorju tal-Parti l-oħra) u t-Titoli IV, V, VI u VII tiegħu, kif ukoll l-Annessi u l-Protokolli relatati (ĠU L 278, 20.9.2014, p. 1).
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 13.10.2016
            COM(2016) 656 final
            ANNESSI
            ta' [...]
            Proposta għal Deċiżjoni tal-Kunsill
            dwar il-pożizzjoni tal-Unjoni li għandha tkun adottata fis-Sottokumitat Sanitarju u Fitosanitarju, fis-Sottokumitat tal-Kummerċ u l-Iżvilupp Sostenibbli, fis-Sottokumitat Doganali, u fis-Sottokumitat dwar l-Indikazzjonijiet Ġeografiċi stabbiliti permezz tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra b'rabta mal-adozzjoni tar-Regoli ta’ Proċedura tas-Sottokumitat Sanitarju u Fitosanitarju, is-Sottokumitat tal-Kummerċ u l-Iżvilupp Sostenibbli, is-Sottokumitat Doganali, u s-Sottokumitat dwar l-Indikazzjonijiet Ġeografiċi
            
               
         
         
            
               ABBOZZ
            
            
               DEĊIŻJONI Nru 1/2016 BEJN L-UE U L-UKRAINA tas-Sottokumitat Sanitarju u Fitosanitarju
            
            
               tal-… 2016
            
            
               li biha jadotta r-regoli ta' proċedura tiegħu
            
            
               IS-SOTTOKUMITAT SANITARJU U FITOSANITARJU BEJN L-UE U L-UKRAINA 
            
            
               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (“il-Ftehim”) u b'mod partikolari l-Artikolu 74 tiegħu,
            
            
               Billi:
            
            
               (1)Skont l-Artikolu 486 tiegħu, partijiet tal-Ftehim, inkluż il-Kapitolu 4 (Miżuri Sanitarji u Fitosanitarji) tat-Titolu IV (Kummerċ u Kwistjonijiet relatati mal-Kummerċ), huma applikati proviżorjament mill-1 ta’ Jannar 2016. 
            
            
               (2)L-Artikolu 74 tal-Ftehim jipprovdi li s-Sottokumitat Sanitarju u Fitosanitarju (“Sottokumitat SPS”) għandu jikkunsidra kull kwistjoni li għandha x’taqsam mal-implimentazzjoni tal-Kapitolu 4 (Miżuri Sanitarji u Fitosanitarji) tat-Titolu IV (Kummerċ u Kwistjonijiet relatati mal-Kummerċ) ta’ dan il-Ftehim. 
            
            
               (3)L-Artikolu 74(5) tal-Ftehim jipprevedi li s-Sottokumitat SPS jeħtieġ li jadotta r-regoli ta' proċedura tiegħu stess. 
            
            
               IDDEĊIEDA KIF ĠEJ: 
            
            
               Artikolu 1
            
            
               Ir-Regoli ta’ Proċedura tas-Sottokumitat SPS, kif stabbiliti fl-Appendiċi, huma b’dan adottati.
            
            
               Artikolu 2
            
            
               Din id-Deċiżjoni għandha tidħol fis-seħħ fid-data tal-adozzjoni tagħha.
            
            
               Magħmul fi …, … 
            
            
                     
                  
                  
                     
                        Għas-Sottokumitat SPS
                     
                  
               
                     
                  
                  
                     
                        Il-President
                     
                  
               
               Appendiċi
            
            
               Regoli ta’ Proċedura tas-Sottokumitat bejn l-UE u l-Ukraina dwar il-miżuri Sanitarji u Fitosanitarji
            
         
         
            
               Artikolu 1
            
            
               Dispożizzjonijiet ġenerali
            
            
               1.Is-Sottokumitat dwar il-Miżuri Sanitarji u Fitosanitarji (“Sottokumitat SPS”), stabbilit skont l-Artikolu 74(1) tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (“il-Ftehim”), għandu jassisti lill-Kumitat ta’ Assoċjazzjoni fil-konfigurazzjoni tal-Kummerċ kif stipulat fl-Artikolu 465(4) għat-Titolu IV tal-Ftehim, fit-twettiq ta’ dmirijietu. 
            
            
               2.Is-Sottokumitat SPS għandu jwettaq il-kompiti mniżżlin fl-Artikolu 74(2) tal-Ftehim fid-dawl tal-objettivi tal-Kapitolu 4 tat-Titolu IV stabbiliti fl-Artikolu 59 tal-Ftehim. 
            
            
               3.Is-Sottokumitat SPS għandu jkun kompost minn rappreżentanti tal-Kummissjoni Ewropea u tal-Ukraina, responsabbli għal kwistjonijiet sanitarji u fitosanitarji. 
            
            
               4.Rappreżentant tal-Kummissjoni Ewropea jew tar-Repubblika tal-Ukraina li jkollu r-responsabbiltà għall-kwistjonijiet sanitarji u fitosanitarji għandu jaġixxi bħala President skont l-Artikolu 2 ta' hawn taħt. 
            
            
               5.Il-Partijiet f'dawn ir-Regoli ta' Proċedura għandhom jiġu definiti kif previst fl-Artikolu 482 tal-Ftehim. 
            
            
               Artikolu 2
            
            
               Presidenza
            
            
               Il-Partijiet għandu jkollhom il-Presidenza tas-Sottokumitat SPS, fuq bażi ta' alternanza, għal perjodi ta' 12-il xahar. L-ewwel perjodu għandu jibda fid-data tal-ewwel laqgħa tal-Kunsill ta' Assoċjazzjoni u jintemm fil-31 ta' Diċembru tal-istess sena.
            
            
               Artikolu 3
            
            
               Laqgħat
            
            
               1.Ħlief fejn ikun miftiehem mod ieħor mill-Partijiet, is-Sottokumitat SPS għandu jiltaqa’ fi żmien tliet xhur wara d-dħul fis-seħħ ta’ dan il-Ftehim, b'talba ta’ xi waħda mill-Partijiet wara dan, jew mill-inqas darba fis-sena. 
            
            
               2.Kull laqgħa tas-Sottokumitat SPS għandha titlaqqa' mill-President fi żmien u f'post li jkun hemm qbil dwaru miż-żewġ Partijiet. L-avviż li jsejjaħ il-laqgħa għandu jinħareġ mill-President tas-Sottokumitat SPS mhux aktar tard minn 28 jum kalendarju qabel il-bidu tal-laqgħa sakemm il-Partijiet ma jiftehmux mod ieħor. 
            
            
               3.Fejn ikun possibbli, il-laqgħa regolari tas-Sottokumitat SPS għandha tissejjaħ fi żmien dovut qabel il-laqgħa regolari tal-Kumitat ta' Assoċjazzjoni fil-konfigurazzjoni tal-Kummerċ.
            
            
               4.Il-laqgħat tas-Sottokumitat SPS jistgħu jsiru permezz ta' kwalunkwe tagħmir teknoloġiku bi qbil bħalma huma l-vidjokonferenzi jew l-awdjokonferenzi.
            
            
               5.Is-Sottokumitat SPS jista' wkoll jindirizza kwalunkwe kwistjoni mingħajr ma jiltaqa', permezz tal-korrispondenza. 
            
            
               Artikolu 4
            
            
               Delegazzjonijiet
            
            
               Qabel kull laqgħa, il-Partijiet għandhom ikunu infurmati, permezz tas-Segretarjat, bil-kompożizzjoni maħsuba tad-delegazzjonijiet li jkunu se jattendu l-laqgħa fuq iż-żewġ naħat.
            
         
         
            
               Artikolu 5
            
            
               Segretarjat
            
            
               1.Uffiċjal tal-Kummissjoni Ewropea u uffiċjal tal-Ukraina għandhom jaġixxu b'mod konġunt bħala Segretarji tas-Sottokumitat SPS u għandhom iwettqu kompiti segretarjali b'mod konġunt fi spirtu ta' fiduċja reċiproka u kooperazzjoni.
            
            
               2.Is-Segretarjat tal-Kumitat ta' Assoċjazzjoni fil-konfigurazzjoni tal-Kummerċ għandu jkun mgħarraf b'kull deċiżjoni, opinjoni, rakkomandazzjoni, rapport u azzjoni oħra miftehma tas-Sottokumitat SPS. 
            
            
               Artikolu 6
            
            
               Korrispondenza
            
            
               1.Il-korrispondenza indirizzata lis-Sottokumitat SPS għandha tintbagħat lis-Segretarju ta' waħda mill-Partijiet, li min-naħa tiegħu jgħarraf lis-Segretarju l-ieħor. 
            
            
               2.Is-Segretarjat għandu jiżgura li l-korrispondenza indirizzata lis-Sottokumitat SPS tingħata lill-President tas-Sottokumitat SPS u tiġi ċċirkolata, fejn xieraq bħala dokumenti msemmija fl-Artikolu 7 ta' dawn ir-Regoli ta' Proċedura.
            
            
               3.Il-korrispondenza mill-President tas-Sottokumitat SPS għandha tintbagħat lill-Partijiet mis-Segretarjat tas-Sottokumitat SPS f'isem il-President. Din il-korrispondenza għandha tkun iċċirkolata, fejn xieraq, kif previst fl-Artikolu 7 ta' dawn ir-Regoli ta' Proċedura.
            
            
               Artikolu 7
            
            
               Dokumenti
            
            
               1.Id-dokumenti għandu jiġu ċċirkolati permezz tas-Segretarji tas-Sottokumitat SPS.
            
            
               2.Parti għandha tittrażmetti d-dokumenti tagħha lis-Segretarju tagħha. Is-Segretarju għandu jittrażmetti dawn id-dokumenti lis-Segretarju tal-Parti l-oħra. 
            
            
               3.Is-Segretarju tal-Unjoni għandu jiċċirkola d-dokumenti mar-rappreżentanti responsabbli tal-Unjoni u jikkopja sistematikament lis-Segretarju tal-Ukraina u lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.
            
            
               4.Is-Segretarju tal-Ukraina għandu jiċċirkola d-dokumenti mar-rappreżentanti responsabbli tal-Ukraina u jikkopja sistematikament lis-Segretarju tal-Unjoni u lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.
            
            
               5.Is-Segretarji tas-Sottokumitat SPS għadhom iservu bħala punti ta' kuntatt għal skambji previsti fl-Artikolu 67 tal-Ftehim.
            
            
               Artikolu 8
            
            
               Kunfidenzjalità
            
            
               Sakemm ma jiġix deċiż mod ieħor mill-Partijiet, il-laqgħat tas-Sottokumitat SPS ma jkunux pubbliċi. Meta Parti tippreżenta lis-Sottokumitat SPS informazzjoni mmarkata bħala kunfidenzjali, il-Parti l-oħra tittratta din l-informazzjoni bħala tali.
            
            
               Artikolu 9
            
         
         
            
               Aġendi għal-Laqgħat
            
            
               1.Għanda titfassal aġenda proviżorja għal kull laqgħa kif ukoll abbozz tal-konklużjonijiet operazzjonali kif previst fl-Artikolu 10 hawn taħt mis-Segretarjat tas-Sottokumitat SPS abbażi tal-proposti li jsiru mill-Partijiet. L-aġenda proviżorja għandha tinkludi punti li s-Segretarjat tas-Sottokumitat SPS ikun irċieva talba dwarhom mingħand xi Parti biex jiddaħħlu fl-aġenda, sostnuta mid-dokumenti rilevanti, mhux aktar tard minn 21 jum kalendarju qabel id-data tal-laqgħa.
            
            
               2.L-aġenda proviżorja, flimkien mad-dokumenti rilevanti, għandhom jiġu ċċirkolati kif previst fl-Artikolu 7 mhux aktar tard minn 15-il jum kalendarju qabel il-bidu tal-laqgħa. 
            
            
               3.L-aġenda għandha tkun adottata mis-Sottokumitat SPS fil-bidu ta’ kull laqgħa. Kull punt minbarra dawk li jidhru fl-aġenda proviżorja jista' jitqiegħed fuq l-aġenda jekk il-Partijiet jaqblu li jsir hekk. 
            
            
               4.Il-President tal-laqgħa tas-Sottokumitat SPS jista', bil-qbil tal-Parti l-oħra, jistieden rappreżentanti ta' korpi oħra tal-Partijiet jew esperti indipendenti f'suġġett fuq bażi ad hoc biex jattendu l-laqgħat tiegħu bil-għan li jipprovdu informazzjoni fuq suġġetti speċifiċi. Il-Partijiet għandhom jiżguraw li dawk l-osservaturi jew esperti jirrispettaw kull rekwiżit ta' kunfidenzjalità. 
            
            
               5.Il-President tas-Sottokumitat SPS jista', b'konsultazzjoni mal-Partijiet, iqassar il-perjodi ta' żmien speċifikati fil-paragrafi 1 u 2 biex jikkunsidra ċirkostanzi speċjali. 
            
            
               Artikolu 10
            
            
               Minuti u Konklużjonijiet Operazzjonali
            
            
               1.Għandu jitħejja abbozz tal-minuti ta' kull laqgħa b'mod konġunt miż-żewġ Segretarji. 
            
            
               2.Bħala regola ġenerali, il-minuti għandhom jinkludu fir-rigward ta' kull punt fuq l-aġenda: 
            
            
               (a)il-parteċipanti fil-laqgħa, l-uffiċjali li jakkumpanjawhom u kull osservatur jew espert li jkun attenda għal-laqgħa; 
            
            
               (b)id-dokumenti ppreżentati lill-Kumitat SPS; 
            
            
               (c)id-dikjarazzjonijiet li s-Sottokumitat SPS ikun talab li jiddaħħlu; kif ukoll
            
            
               (d)il-konklużjonijiet operazzjonali tal-laqgħa, kif previst fil-paragrafu (4). 
            
            
               3.L-abbozz tal-minuti għandu jiġi ppreżentat lis-Sottokumitat SPS għall-approvazzjoni. Dawn il-minuti għandhom jiġu approvati fi żmien 28 jum kalendarju wara kull laqgħa tas-Sottokumitat SPS. Kopja għandha tintbagħat lil kull wieħed mid-destinatarji msemmija fl-Artikolu 7 tar-Regoli ta' Proċedura. 
            
            
               4.L-abbozz tal-konklużjonijiet operazzjonali ta' kull laqgħa għandu jitfassal mis-Segretarju tas-Sottokumitat SPS tal-Parti li jkollha l-Presidenza, u jiġi ċċirkolat mal-Partijiet flimkien mal-aġenda, normalment mhux aktar tard minn 15-il jum kalendarju qabel il-bidu tal-laqgħa. Dan l-abbozz għandu jkun aġġornat matul il-laqgħa sabiex fi tmiem il-laqgħa, sakemm ma jkunx miftiehem mod ieħor, is-Sottokumitat SPS jadotta l-konklużjonijiet operazzjonali, li jirriflettu l-azzjonijiet ta’ segwitu li kien hemm qbil dwarhom mill-Partijiet. Ladarba jkunu miftiehma, il-konklużjonijiet operazzjonali għandhom ikunu mehmuża mal-minuti u l-implimentazzjoni tagħhom għandha tiġi eżaminata matul kwalunkwe laqgħa sussegwenti tas-Sottokumitat SPS. Għal dak il-għan is-Sottokumitat SPS għandu jadotta mudell, li jippermetti li kull punt ta' azzjoni jiġi traċċat skont skadenza speċifika. 
            
            
               Artikolu 11
            
            
               Deċiżjonijiet u rakkomandazzjonijiet
            
            
               1.Is-Sottokumitat SPS jadotta deċiżjonijiet, opinjonijiet, rakkomandazzjonijiet, rapporti u azzjonijiet konġunti kif previst fl-Artikolu 74 tal-Ftehim. Dawn id-deċiżjonijiet, opinjonijiet, rakkomandazzjonijiet, rapporti u azzjonijiet konġunti għandhom jiġu adottati b’kunsens bejn il-Partijiet wara t-tlestija tal-proċeduri interni rispettivi għall-adozzjoni tagħhom. Id-deċiżjonijiet għandhom ikunu vinkolanti għall-Partijiet, li jieħdu l-miżuri xierqa biex jimplimentawhom. 
            
            
               2.Kull deċiżjoni, opinjoni, rakkomandazzjoni jew rapport għandha tkun iffirmata mill-President u awtentikata miż-żewġ Segretarji. Mingħajr preġudizzju għall-paragrafu 3, il-President għandu jiffirma dawn id-dokumenti matul il-laqgħa li fiha tiġi adottata d-deċiżjoni, l-opinjoni, ir-rakkomandazzjoni jew ir-rapport rilevanti. 
            
         
         
            
               3.Is-Sottokumitat SPS jista’ jieħu deċiżjonijiet, jagħmel rakkomandazzjonijiet u jadotta opinjonijiet jew rapporti bi proċedura bil-miktub, wara li jitlestew il-proċeduri interni rispettivi, jekk il-Partijiet jaqblu li jsir hekk. Il-proċedura bil-miktub għandha tikkonsisti minn skambju ta' noti bejn iż-żewġ Segretarji, li jaġixxu bi ftehim mal-Partijiet. Għal dan il-għan, it-test tal-proposta għandu jitqassam skont l-Artikolu 7, b'limitu ta' żmien ta' mhux anqas minn 21 jum kalendarju li fih kull riżerva jew emenda trid tiġi mgħarrfa. Il-President tas-Sottokumitat SPS jista', b'konsultazzjoni mal-Partijiet, iqassar il-perjodi ta' żmien speċifikati f'dan il-paragrafu biex jieħu kont ta' ċirkostanzi speċjali. Ladarba jkun hemm qbil fuq it-test, id-deċiżjoni, l-opinjoni, ir-rakkomandazzjoni jew ir-rapport għandhom jiġu ffirmati mill-President u awtentikati miż-żewġ Segretarji.
            
            
               4.L-atti tas-Sottokumitat SPS għandhom jingħataw it-titolu ta' “Deċiżjoni”, “Opinjoni”, “Rakkomandazzjoni” jew “Rapport” rispettivament. Kull deċiżjoni għandha tidħol fis-seħħ fid-data tal-adozzjoni tagħha sakemm id-deċiżjoni ma tipprovdix mod ieħor. 
            
            
               5.Id-deċiżjonijiet, l-opinjonijiet, ir-rakkomandazzjonijiet u r-rapporti għandhom jiġu ċċirkolati maż-żewġ Partijiet. 
            
            
               6.Kull Parti tista' tiddeċiedi dwar l-ippubblikar tad-deċiżjonijiet, tal-opinjonijiet u tar-rakkomandazzjonijiet tas-Sottokumitat SPS fil-pubblikazzjoni uffiċjali rispettiva tagħha.
            
            
               Artikolu 12
            
            
               Rapporti
            
            
               Is-Sottokumitat SPS għandu jippreżenta rapport dwar l-attivitajiet tiegħu u dwar dawk tal-gruppi ta’ ħidma tekniċi jew tal-gruppi ad hoc imwaqqfa mis-Sottokumitat SPS, lill-Kumitat ta’ Assoċjazzjoni fil-konfigurazzjoni tal-Kummerċ. Ir-rapport għandu jiġi ppreżentat 25 jum qabel il-laqgħa annwali regolari tal-Kumitat ta' Assoċjazzjoni fil-konfigurazzjoni tal-Kummerċ.
            
            
               Artikolu 13
            
            
               Lingwi 
            
            
               1.Il-lingwi ta' ħidma tas-Sottokumitat SPS għandhom ikunu l-Ingliż u l-Ukrain. 
            
            
               2.Sakemm ma jiġix deċiż mod ieħor, is-Sottokumitat SPS għandu jibbaża d-deliberazzjonijiet tiegħu fuq dokumentazzjoni mfassla f’dawn il-lingwi. 
            
            
               Artikolu 14
            
            
               Spejjeż
            
            
               1.Kull Parti għandha tieħu ħsieb l-ispejjeż li ġġarrab bħala riżultat tal-parteċipazzjoni fil-laqgħat tas-Sottokumitat SPS, kemm fir-rigward tal-impjegati, l-ivvjaġġar u n-nefqa tal-għajxien u fir-rigward tan-nefqa tal-posta u tat-telekomunikazzjonijiet. 
            
            
               2.In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tkun qed tospita l-laqgħa. 
            
            
               3.L-ispejjeż marbutin ma' servizzi ta' interpretazzjoni fil-laqgħat, u t-traduzzjoni ta' dokumenti għal jew mill-Ingliż u l-Ukrain kif imsemmi fl-Artikolu 13(1) ta' dawn ir-Regoli ta' Proċedura għandhom jitħallsu mill-Parti li tkun qed tospita l-laqgħa. 
            
            
               L-interpretazzjoni u t-traduzzjoni għal jew minn lingwi oħra għandhom jitħallsu direttament mill-Parti li tagħmel it-talba. 
            
            
               Artikolu 15
            
            
               Emendar tar-Regoli ta' Proċedura
            
            
               Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat SPS skont l-Artikolu 74(5) tal-Ftehim. 
            
         
         
            
               Artikolu 16
            
            
               Gruppi ta' ħidma tekniċi u gruppi ad hoc
            
            
               1.Is-Sottokumitat SPS jista' permezz ta' deċiżjoni skont l-Artikolu 74(3) tal-Ftehim joħloq jew jabolixxi, fejn xieraq, gruppi ta' ħidma tekniċi jew gruppi ta' ħidma ad hoc, inklużi gruppi xjentifiċi. 
            
            
               2.Is-sħubija fi gruppi ad hoc ma għandhiex bilfors tkun ristretta għar-rappreżentanti tal-Partijiet. Il-Partijiet għandhom jiżguraw li l-membri ta' kull grupp maħluq mis-Sottokumitat SPS jirrispettaw kull rekwiżit ta' kunfidenzjalità li jixraq. 
            
            
               3.Sakemm ma jkunx deċiż mod ieħor, il-gruppi maħluqa mis-Sottokumitat SPS għandhom jaħdmu taħt l-awtorità tas-Sottokumitat SPS, li għandhom jirrappurtaw lilu. 
            
            
               4.Il-laqgħat tal-gruppi ta’ ħidma jistgħu jsiru skont il-bżonn, personalment jew permezz ta’ vidjokonferenza jew awdjokonferenza. 
            
            
               5.Is-Segretarjat tas-Sottokumitat SPS għandu jirċievi kopja tal-korrispondenza, dokumenti u komunikazzjonijiet kollha rilevanti li jikkonċernaw l-attivitajiet tal-gruppi ta’ ħidma. 
            
            
               6.Il-gruppi ta' ħidma għandu jkollhom is-setgħa li jagħmlu rakkomandazzjonijiet bil-miktub quddiem is-Sottokumitat SPS. Ir-rakkomandazzjonijiet għandhom isiru b’kunsens u kkomunikati lill-President tas-Sottokumitat SPS, li min-naħa tiegħu għandu jiċċirkola r-rakkomandazzjonijiet kif previst fl-Artikolu 7.
            
            
               7.Ir-regoli preżenti ta’ proċeduri għandhom jiġu applikati mutatis mutandis għal kwalunkwe grupp ta’ ħidma tekniku jew grupp ta’ ħidma ad hoc maħluq mis-Sottokumitat SPS, sakemm ma jkunx speċifikat mod ieħor f’dan l-Artikolu. Ir-referenzi għall-Kumitat ta’ Assoċjazzjoni fil-konfigurazzjoni tal-Kummerċ għandhom jinftiehmu li jfissru referenzi għas-Sottokumitat SPS.
            
            
               ABBOZZ
            
            
               DEĊIŻJONI Nru 1/2016 BEJN L-UE U L-UKRAINA tas-Sottokumitat tal-Kummerċ u tal-iżvilupp sostenibbli
            
            
               tal-… 2016
            
            
               li biha jadotta r-regoli ta' proċedura tiegħu
            
            
               IS-SOTTOKUMITAT TAL-KUMMERĊ U TAL-IŻVILUPP SOSTENIBBLI BEJN L-UE U L-UKRAINA, 
            
            
               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (“il-Ftehim”) u b'mod partikolari l-Artikolu 300 tiegħu,
            
            
               Billi:
            
            
               (1)Skont l-Artikolu 486 tiegħu, partijiet tal-Ftehim, inkluż il-Kapitolu 13 (Kummerċ u Żvilupp Sostenibbli) tat-Titolu IV (Kummerċ u Kwistjonijiet relatati mal-Kummerċ), huma applikati proviżorjament mill-1 ta’ Jannar 2016. 
            
            
               (2)L-Artikolu 300 tal-Ftehim jipprevedi li s-Sottokumitat tal-Kummerċ u tal-iżvilupp sostenibbli jinħtieġ li jiltaqa' sabiex tiġi ssorveljata l-implimentazzjoni tal-Kapitolu 13 (Kummerċ u Żvilupp Sostenibbli) tat-Titolu IV (Kummerċ u materji relatati mal-Kummerċ) tal-Ftehim. 
            
            
               (3)L-Artikolu 300(1) tal-Ftehim jipprevedi li s-Sottokumitat tal-Kummerċ u tal-iżvilupp sostenibbli jinħtieġ li jistabbilixxi r-regoli ta' proċedura tiegħu.
            
            
               IDDEĊIEDA KIF ĠEJ: 
            
         
         
            
               Artikolu 1
            
            
               Ir-Regoli ta’ Proċedura tas-Sottokumitat tal-Kummerċ u tal-iżvilupp sostenibbli , kif stabbiliti fl-Appendiċi, huma b’hekk adottati.
            
            
               Artikolu 2
            
            
               Din id-Deċiżjoni għandha tidħol fis-seħħ fid-data tal-adozzjoni tagħha.
            
            
               Magħmul fi …, … 
            
            
                     
                  
                  
                     
                        Għas-Sottokumitat tal-Kummerċ u tal-iżvilupp sostenibbli
                     
                  
               
                     
                  
                  
                     
                        Il-President
                     
                  
               
               Appendiċi
            
            
               Regoli ta' Proċedura tas-Sottokumitat tal-Kummerċ u tal-iżvilupp sostenibbli bejn l-UE u l-Ukraina 
            
            
               Artikolu 1
            
            
               Dispożizzjonijiet ġenerali
            
            
               1.Is-Sottokumitat tal-Kummerċ u tal-iżvilupp sostenibbli, stabbilit skont l-Artikolu 300 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ukraina fuq in-naħa l-oħra (“il-Ftehim”) għandu jassisti lill-Kumitat ta' Assoċjazzjoni fil-konfigurazzjoni tal-Kummerċ, kif stipulat fl-Artikolu 465(4) tal-Ftehim, fit-twettiq ta' dmirijietu. 
            
            
               2.Is-Sottokumitat tal-Kummerċ u tal-iżvilupp sostenibbli għandu jwettaq il-funzjonijiet stipulati fil-Kapitolu 13 (Kummerċ u Żvilupp Sostenibbli) tat-Titolu IV (Kummerċ u kwistjonijiet relatati mal-kummerċ) tal-Ftehim. 
            
            
               3.Is-Sottokumitat tal-Kummerċ u tal-iżvilupp sostenibbli għandu jkun kompost minn rappreżentanti tal-Kummissjoni Ewropea u tal-Ukraina, responsabbli għall-kwistjpnijiet dwar il-kummerċ u l-iżvilupp sostenibbli.
            
            
               4.Rappreżentant tal-Kummissjoni Ewropea jew tal-Ukraina li jkollu r-responsabbiltà għall-kwistjonijiet tal-kummerċ u l-iżvilupp sostenibbli għandu jaġixxi bħala President tas-Sottokumitat tal-Kummerċ u tal-iżvilupp sostenibbli.
            
            
               5.It-terminu "l-Partijiet" f'dawn ir-Regoli ta' Proċedura għandhom jiġi definit kif previst fl-Artikolu 482 tal-Ftehim.
            
            
               Artikolu 2
            
            
               Dispożizzjonijiet speċifiċi
            
            
               1.L-Artikoli minn 2 sa 14 tar-Regoli ta' Proċedura tal-Kumitat ta' Assoċjazzjoni bejn l-UE u l-Ukraina għandhom japplikaw, sakemm ma jkunx previst mod ieħor f'dawn ir-Regoli ta' Proċedura. 
            
            
               2.Ir-referenzi għall-Kunsill ta' Assoċjazzjoni għandhom jinqraw bħala referenzi għall-Kumitat ta' Assoċjazzjoni fil-konfigurazzjoni tal-Kummerċ. Ir-referenzi għall-Kumitat ta' Assoċjazzjoni jew il-Kumitat ta' Assoċjazzjoni fil-konfigurazzjoni tal-Kummerċ għandhom jinqraw bħala referenzi għas-Sottokumitat tal-Kummerċ u tal-iżvilupp sostenibbli.
            
            
               Artikolu 3
            
         
         
            
               Laqgħat
            
            
               Is-Sottokumitat tal-Kummerċ u tal-iżvilupp sostenibbli għandu jiltaqa' kif meħtieġ. Il-Partijiet għandhom jimmiraw li jiltaqgħu darba fis-sena.
            
            
               Artikolu 4
            
            
               Emendar tar-Regoli ta' Proċedura
            
            
               Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat tal-Kummerċ u tal-iżvilupp sostenibbli bejn l-UE u l-Ukraina skont l-Artikolu 240 tal-Ftehim.
            
            
               ABBOZZ
            
            
               DEĊIŻJONI Nru 1/2016 TAS-SOTTOKUMITAT DOGANALI BEJN L-UE U L-UKRAINA 
            
            
               tal-… 2016
            
            
               li biha jadotta r-regoli ta' proċedura tiegħu
            
            
               IS-SOTTOKUMITAT DOGANALI BEJN L-UE U L-UKRAINA, 
            
            
               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (“il-Ftehim”) u b'mod partikolari l-Artikolu 83 tiegħu,
            
            
               Billi:
            
            
               (1)Skont l-Artikolu 486 tiegħu, partijiet tal-Ftehim, inkluż il-Kapitolu 5 (Dwana u Faċilitazzjoni tal-Kummerċi) tat-Titolu IV (Kummerċ u Kwistjonijiet relatati mal-Kummerċ), huma applikati proviżorjament mill-1 ta’ Jannar 2016. 
            
            
               (2)L-Artikolu 83 tal-Ftehim jipprevedi li s-Sottokumitat Doganali jimmonitorja l-implimentazzjoni u l-amministrazzjoni tal-Kapitolu 5 (Dwana u Faċilitazzjoni tal-Kummerċ) tat-Titolu IV (Kummerċ u Kwistjonijiet relatati mal-Kummerċ) ta’ dan il-Ftehim. 
            
            
               (3)L-Artikolu 83(e) tal-Ftehim jipprevedi li s-Sottokumitat Doganali jinħtieġ jistabbilixxi r-regoli ta' proċedura tiegħu stess,
            
            
               IDDEĊIEDA KIF ĠEJ: 
            
            
               Artikolu 1
            
            
               Ir-Regoli ta’ Proċedura tas-Sottokumitat Doganali, kif stabbiliti fl-Appendiċi, huma b’dan adottati.
            
            
               Artikolu 2
            
            
               Din id-Deċiżjoni għandha tidħol fis-seħħ fid-data tal-adozzjoni tagħha.
            
         
         
            
               Magħmul fi …, ….. 
            
            
                     
                        Għall-Unjoni
                     
                  
                  
                     
                        Għall-Ukraina
                     
                  
               
               Appendiċi
            
            
               Regoli ta’ Proċedura tas-Sottokumitat Doganali bejn l-UE u l-Ukraina 
            
            
               Artikolu 1
            
            
               Dispożizzjonijiet ġenerali
            
            
               1.Is-Sottokumitat Doganali stabbilit skont l-Artikolu 83 tal-Ftehim ta' Assoċjazzjoni bejn l-Unjoni Ewropea u l-Komunità Ewropea dwar l-Enerġija Atomika u l-Istati Membri tagħhom, fuq naħa waħda, u l-Ukraina, fuq in-naħa l-oħra ("Ftehim") għandu jwettaq id-dmirijiet tiegħu kif previst fl-istess Artikolu tal-Ftehim.
            
            
               2.Is-Sottokumitat Doganali għandu jkun imsawwar minn rappreżentanti tal-Kummissjoni Ewropea u tal-Ukraina, responsabbli għall-kwistjonijiet doganali jew relatati mad-dwana. 
            
            
               3.Rappreżentant tal-Kummissjoni Ewropea jew tar-Repubblika tal-Ukraina li jkollu r-responsabbiltà għall-kwistjonijiet doganali jew relatati mad-dwana għandu jaġixxi bħala President skont l-Artikolu 2 ta' hawn taħt. 
            
            
               4.Il-Partijiet f'dawn ir-Regoli ta' Proċedura għandhom ikunu definiti kif previst fl-Artikolu 482 tal-Ftehim. 
            
            
               Artikolu 2
            
            
               Presidenza
            
            
               Il-Partijiet għandhom iżommu l-Presidenza tas-Sottokumitat Doganali, fuq bażi ta' alternanza, għal perjodi ta' 12-il xahar. L-ewwel perjodu għandu jibda fid-data tal-ewwel laqgħa tal-Kunsill ta' Assoċjazzjoni u jintemm fil-31 ta' Diċembru tal-istess sena.
            
            
               Artikolu 3
            
            
               Laqgħat
            
            
               1.Ħlief fejn ikun miftiehem mod ieħor mill-Partijiet, is-Sottokumitat Doganali għandu jiltaqa’ darba fis-sena jew b'talba ta’ xi waħda mill-Partijiet. 
            
            
               2.Kull laqgħa tas-Sottokumitat Doganali għandha titlaqqa' mill-President fi żmien u f'post li jkun hemm qbil dwaru miż-żewġ Partijiet. L-avviż ta' sejħa għal-laqgħa għandha tinħareġ mill-President tas-Sottokumitat Doganali mhux aktar tard minn 28 jum kalendarju qabel il-bidu tal-laqgħa sakemm il-Partijiet ma jiftehmux mod ieħor. 
            
            
               3.Il-laqgħat tas-Sottokumitat Doganali jistgħu jsiru permezz ta' kwalunkwe mezz teknoloġiku miftiehem bħalma huma l-konferenzi bil-vidjo jew awdjo.
            
            
               5.Is-Sottokumitat Doganali jista' wkoll jindirizza kulle kwistjoni mingħajr ma jiltaqa', permezz ta' korrispondenza. 
            
            
               Artikolu 4
            
         
         
            
               Delegazzjonijiet
            
            
               Qabel kull laqgħa, permezz tas-Segretarjat, kull parti għandha tgħaddi informazzjoni dwar il-kompożizzjoni maħsuba tad-delegazzjoni tagħha li tkun se tattendi l-laqgħa.
            
            
               Artikolu 5
            
            
               Segretarjat
            
            
               1.Uffiċjal tal-Kummissjoni Ewropea u uffiċjal tal-Ukraina li jkollhom ir-responsabbiltà ta' kwistjonijiet doganali jew relatati mad-dwana għandhom jaġixxu b'mod konġunt bħala Segretarji tas-Sottokumitat Doganali u għandhom iwettqu kompiti segretarjali b'mod konġunt fi spirtu ta' fiduċja reċiproka u kooperazzjoni.
            
            
               2.Is-Segretarjat tal-Kumitat ta’ Assoċjazzjoni li jiltaqa’ fil-konfigurazzjoni tal-Kummerċ għandu jkun infurmat bi kwalunkwe deċiżjonijiet, opinjonijiet, rakkomandazzjonijiet, rapporti u azzjonijiet oħra maqbula tas-Sottokumitat Doganali. 
            
            
               Artikolu 6
            
            
               Korrispondenza
            
            
               1.Il-korrispondenza indirizzata lis-Sottokumitat Doganali għandha tintbagħat lis-Segretarju ta' waħda mill-Partijiet, li min-naħa tiegħu jgħarraf lis-Segretarju l-ieħor. 
            
            
               2.Is-Segretarjat għandu jiżgura li l-korrispondenza indirizzata lis-Sottokumitat Doganali tingħata lill-President tas-Sottokumitat Doganali u tiġi ċċirkolata, fejn xieraq bħala dokumenti msemmija fl-Artikolu 7 ta' dawn ir-Regoli ta' Proċedura.
            
            
               3.Il-korrispondenza mill-President tas-Sottokumitat Doganali għandha tintbagħat lill-Partijiet mis-Segretarjat tas-Sottokumitat Doganali f'isem il-President. Din il-korrispondenza għandha tkun iċċirkolata, fejn xieraq, kif previst fl-Artikolu 7 ta' dawn ir-Regoli ta' Proċedura.
            
            
               Artikolu 7
            
            
               Dokumenti
            
            
               1.Id-dokumenti għandhom jiġu ċċirkolati permezz tas-Segretarji tas-Sottokumitat Doganali.
            
            
               2.Parti għandha tittrażmetti d-dokumenti tagħha lis-Segretarju tagħha. Is-Segretarju għandu jittrażmetti dawn id-dokumenti lis-Segretarju tal-Parti l-oħra. 
            
            
               3.Is-Segretarju tal-Unjoni għandu jiċċirkola d-dokumenti mar-rappreżentanti responsabbli tal-Unjoni u jikkopja sistematikament lis-Segretarju tal-Ukraina f'din il-korrispondenza. Is-Segretarju tal-Unjoni għandu jibgħat kopja tad-dokumenti finali lis-Segretarji tal-Kumitat ta’ Assoċjazzjoni fil-konfigurazzjoni tal-Kummerċ. 
            
            
               4.Is-Segretarju tal-Ukraina għandu jiċċirkola d-dokumenti mar-rappreżentanti responsabbli tal-Ukraina u jikkopja sistematikament lis-Segretarju tal-Unjoni f'din il-korrispondenza. Is-Segretarju tal-Ukraina għandu jibgħat kopja tad-dokumenti finali lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ. 
            
            
               Artikolu 8
            
            
               Kunfidenzjalità
            
            
               Sakemm ma jiġix deċiż mod ieħor bejn il-Partijiet, il-laqgħat tas-Sottokumitat Doganali ma għandhom ikunu pubbliċi. Meta Parti tippreżenta lis-Sottokumitat Doganali informazzjoni mmarkata bħala kunfidenzjali, il-Parti l-oħra għandha tittratta dik l-informazzjoni bħala tali.
            
         
         
            
               Artikolu 9
            
            
               Aġendi għal-Laqgħat
            
            
               1.Għandha titfassal aġenda proviżorja għal kull laqgħa mis-Segretarjat tas-Sottokumitat Doganali abbażi tal-proposti li jsiru mill-Partijiet. L-aġenda proviżorja għandha tkun tinkludi punti li s-Segretarjat tas-Sottokumitat Doganali jkun irċieva talba dwarhom mingħand xi Parti biex jiddaħħlu fl-aġenda, sostnuta mid-dokumenti rilevanti, mhux aktar tard minn 21 jum kalendarju qabel id-data tal-laqgħa.
            
            
               2.L-aġenda proviżorja, flimkien mad-dokumenti rilevanti, għandhom jiġu ċċirkolati kif previst fl-Artikolu 7 mhux aktar tard minn 15-il jum kalendarju qabel il-bidu tal-laqgħa. 
            
            
               3.L-aġenda għandha tiġi adottata mis-Sottokumitat Doganali fil-bidu ta' kull laqgħa. Kull punt minbarra dawk li jidhru fl-aġenda proviżorja jista' jitqiegħed fuq l-aġenda jekk il-Partijiet jaqblu li jsir hekk. 
            
            
               4.Il-President tal-laqgħa tas-Sottokumitat Doganali jista', bil-qbil tal-Parti l-oħra, jistieden rappreżentanti ta' korpi oħra tal-Partijiet jew esperti indipendenti f'suġġett fuq bażi ad hoc biex jattendu l-laqgħat tiegħu bil-għan li jipprovdu informazzjoni fuq suġġetti speċifiċi. Il-Partijiet għandhom jiżguraw li dawk l-osservaturi jew esperti jirrispettaw kull rekwiżit ta' kunfidenzjalità. 
            
            
               5.Il-President tas-Sottokumitat Doganali jista', b'konsultazzjoni mal-Partijiet, iqassar il-perjodi ta' żmien speċifikati fil-paragrafi 1 u 2 biex jieħu kont ta' ċirkostanzi speċjali. 
            
            
               Artikolu 10
            
            
               Minuti u Konklużjonijiet Operazzjonali
            
            
               1.L-abbozz tal-minuti, inklużi l-konklużjonijiet operazzjonali, ta’ kull laqgħa għandu jitfassal mis-Segretarju tas-Sottokumitat Doganali tal-Parti li jkollha l-Presidenza. 
            
            
               2.L-abbozzi tal-minuti, inklużi l-konklużjonijiet operazzjonali, għandhom jiġu ppreżentati lis-Sottokumitat Doganali għall-approvazzjoni. Dawn il-minuti għandhom jiġu approvati fi żmien 28 jum kalendarju wara kull laqgħa tas-Sottokumitat Doganali. Kopja għandha tintbagħat lil kull wieħed mid-destinatarji msemmija fl-Artikolu 7 tar-Regoli ta' Proċedura. 
            
            
               Artikolu 11
            
            
               Deċiżjonijiet u rakkomandazzjonijiet
            
            
               1.Is-Sottokumitat Doganali jadotta l-arranġamenti prattiċi, miżuri, deċiżjonijiet (minn issa 'l quddiem mesjħa "deċiżjonijiet")  u r-rakkomandazzjonijiet kif previst fl-Artikolu 83 tal-Ftehim. Dawn għandhom ikunu adottati b’kunsens bejn il-Partijiet wara t-tlestija tal-proċeduri interni rispettivi għall-adozzjoni tagħhom. Id-deċiżjonijiet għandhom ikunu vinkolanti għall-Partijiet, li jieħdu l-miżuri xierqa biex jimplimentawhom. 
            
            
               2.Kull deċiżjoni jew rakkomandazzjoni għandha tkun iffirmata minn rappreżentant taż-żewġ Partijiet. Mingħajr preġudizzju għall-paragrafu 3, ir-rappreżentanti għandhom jiffirmaw dawn id-dokumenti matul il-laqgħa li fiha tiġi adottata d-deċiżjoni jew ir-rakkomandazzjoni rilevanti. 
            
            
               3.Is-Sottokumitat Doganali jista’ jieħu deċiżjonijiet jew rakkomandazzjonijiet bi proċedura bil-miktub, wara li jitlestew il-proċeduri interni rispettivi, jekk il-Partijiet jaqblu li jsir hekk. Il-proċedura bil-miktub tikkonsisti minn skambju ta' noti bejn iż-żewġ Presidenti, li jaġixxu bi ftehim mal-Partijiet. Għal dan il-għan, it-test tal-proposta għandu jitqassam skont l-Artikolu 7, b'limitu ta' żmien ta' mhux anqas minn 21 jum kalendarju li fih kull riżerva jew emenda trid tiġi mgħarrfa. Il-President tas-Sottokumitat Doganali jista', b'konsultazzjoni mal-Partijiet, iqassar il-perjodi ta' żmien speċifikati f'dan il-paragrafu biex jieħu kont ta' ċirkostanzi speċjali. Ladarba t-test jiġi miftiehem, id-deċiżjoni jew ir-rakkomandazzjoni għandhom ikunu ffirmati minn rappreżentant ta' kull Parti.
            
            
               4.L-atti tas-Sottokumitat Doganali għandhom jiġu intitolati “Deċiżjoni” jew “Rakkomandazzjoni” rispettivament. Kull deċiżjoni għandha tidħol fis-seħħ fid-data tal-adozzjoni tagħha sakemm id-deċiżjoni ma tipprovdix mod ieħor. 
            
            
               5.Id-deċiżjonijiet u r-rakkomandazzjonijiet tas-Sottokumitat Doganali għandhom ikunu awtentikati miż-żewġ Segretarji. 
            
            
               6.Id-deċiżjonijiet u r-rakkomandazzjonijiet għndhom ikunu ċċirkolati maż-żewġ Partijiet. 
            
            
               7.Kull Parti tista' tiddeċiedi dwar il-pubblikazzjoni tad-deċiżjonijiet u r-rakkomandazzjonijiet tas-Sottokumitat Doganali fil-pubblikazzjoni uffiċjali rispettiva tagħha.
            
         
         
            
               Artikolu 12
            
            
               Rapporti
            
            
               Is-Sottokumitat Doganali għandu jirrapporta lill-Kumitat ta’ Assoċjazzjoni fil-konfigurazzjoni tal-Kummerċ f’kull laqgħa regolari annwali tal-Kumitat ta’ Assoċjazzjoni fil-konfigurazzjoni tal-Kummerċ.
            
            
               Artikolu 13
            
            
               Lingwi 
            
            
               1.Il-lingwi ta' ħidma tas-Sottokumitat Doganali għandhom ikunu l-Ingliż u l-Ukrain. 
            
            
               2.Sakemm ma jiġix deċiż mod ieħor, is-Sottokumitat Doganali għandu jibbaża d-deliberazzjonijiet tiegħu fuq dokumentazzjoni mfassla f’dawn il-lingwi. 
            
            
               Artikolu 14
            
            
               Spejjeż
            
            
               1.Kull Parti għandha tieħu ħsieb l-ispejjeż li ġġarrab bħala riżultat tal-parteċipazzjoni fil-laqgħat tas-Sottokumitat Doganali, kemm fir-rigward tal-impjegati, l-ivvjaġġar u n-nefqa tal-għajxien u fir-rigward tan-nefqa tal-posta u tat-telekomunikazzjonijiet. 
            
            
               2.In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tkun qed tospita l-laqgħa. 
            
            
               3.L-ispejjeż marbutin ma' servizzi ta' interpretazzjoni fil-laqgħat, u t-traduzzjoni ta' dokumenti għal jew mill-Ingliż u l-Ukrain kif imsemmi fl-Artikolu 13(1) ta' dawn ir-Regoli ta' Proċedura għandhom jitħallsu mill-Parti li tkun qed tospita l-laqgħa. 
            
            
               L-interpretazzjoni u t-traduzzjoni għal jew minn lingwi oħra għandhom jitħallsu direttament mill-Parti li tagħmel it-talba. 
            
            
               Artikolu 15
            
            
               Emendar tar-Regoli ta' Proċedura
            
            
               Dawn ir-Regoli ta' Proċedura jistgħu jiġu emendati permezz ta' deċiżjoni tas-Sottokumitat Doganali f'konformità mal-Artikolu 83(e) tal-Ftehim. 
            
            
               ABBOZZ
            
            
               DEĊIŻJONI Nru 1/2016 BEJN L-UE U L-UKRAINA TAS-SOTTOKUMITAT DWAR L-INDIKAZZJONIJIET ĠEOGRAFIĊI
            
            
               tal-… 2016
            
            
               li biha jadotta r-regoli ta' proċedura tiegħu
            
         
         
            
               IS-SOTTOKUMITAT DWAR L-INDIKAZZJONIJIET ĠEOGRAFIĊI BEJN L-UE U L-UKRAINA
            
            
               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (“il-Ftehim”) u b'mod partikolari l-Artikolu 211 tiegħu,
            
            
               Billi:
            
            
               (1)Skont l-Artikolu 486 tiegħu, partijiet tal-Ftehim, inkluż is-Subsezzjoni 3 Indikazzjonijiet Ġeografiċi tat-Taqsima 2 tal-Kapitolu 9 (Proprjetà Intellettwali) tat-Titolu IV (Kummerċ u Kwistjonijiet relatati mal-Kummerċ) huma applikati proviżorjament mill-1 ta’ Jannar 2016. 
            
            
               (2)L-Artikolu 211 tal-Ftehim jipprovdi li s-Sottokumitat dwar l-Indikazzjonijiet Ġeografiċi (“Sottokumitat IĠ”) jimmonitorja l-iżvilupp tal-Ftehim fil-qasam tal-indikazzjonijiet ġeografiċi u jservi bħala forum għal kooperazzjoni u djalogu dwar l-indikazzjonijiet ġeografiċi.
            
            
               (2)L-Artikolu 211(2) tal-Ftehim jipprevedi li s-Sottokumitat IĠ jistabbilixxi r-regoli ta' proċedura tiegħu stess,
            
            
               IDDEĊIEDA KIF ĠEJ:
            
            
               Artikolu 1
            
            
               Ir-regoli ta’ proċedura tas-Sottokumitat IĠ, kif stabbiliti fl-Appendiċi, huma b’dan adottati. 
            
            
               Artikolu 2
            
            
               Din id-Deċiżjoni għandha tidħol fis-seħħ fid-data tal-adozzjoni tagħha.
            
            
               Magħmul fi …,
            
            
                     
                        Għall-Unjoni
                     
                  
                  
                     
                        Għall-Ukraina
                     
                  
               
               Appendiċi
            
            
               Regoli ta’ Proċedura tas-Sottokumitat bejn l-UE u l-Ukraina dwar l-Indikazzjonijiet Ġeografiċi
            
            
               Artikolu 1
            
            
               Dispożizzjonijiet ġenerali
            
            
               1.Is-Sottokumitat dwar l-Indikazzjonijiet Ġeografiċi (“is-Sottokumitat IĠ”), stabbilit skont l-Artikolu 211 tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (“il-Ftehim”), għandu jassisti lill-Kumitat ta’ Assoċjazzjoni fil-konfigurazzjoni tal-Kummerċ kif stipulat fl-Artikolu 465(4) għat-Titolu IV tal-Ftehim, fit-twettiq tal-funzjonijiet tiegħu. 
            
            
               2.Is-Sottokumitat IĠ għandu jwettaq il-funzjonijiet tiegħu stipulati fl-Artikolu 211 tal-Ftehim.
            
            
               3.Is-Sottokumitat IĠ ikun kompost minn uffiċjali tal-Kummissjoni Ewropea u tal-Ukraina, li jkollhom kompetenza fl-indikazzjonijiet ġeografiċi.
            
         
         
            
               4.Kull waħda mill-Partijiet għandha taħtar Kap tad-Delegazzjoni, li għandu jkun il-persuna ta’ kuntatt għall-kwistjonijiet kollha marbutin mas-Sottokumitat.
            
            
               5.Il-Kapijiet tad-Delegazzjoni għandhom jaġixxu bħala President skont l-Artikolu 2 ta' hawn taħt. 
            
            
               6.Kull Kap tad-Delegazzjoni jista' jiddelega l-funzjonijiet kollha tiegħu ta' Kap tad-Delegazzjoni jew xi wħud minnhom lil deputat innominat, u f'dan il-każ kull referenza li ssir wara għall-Kap tad-Delegazzjoni tkun tapplika bl-istess mod għad-deputat innominat.
            
            
               7.Il-Partijiet f'dawn ir-Regoli ta' Proċedura għandhom ikunu definiti kif previst fl-Artikolu 482 tal-Ftehim. 
            
            
               Artikolu 2
            
            
               Presidenza
            
            
               Il-Partijiet għandu jkollhom il-Presidenza tas-Sottokumitat SPS, fuq bażi ta' alternanza, għal perjodi ta' 12-il xahar. L-ewwel perjodu għandu jibda fid-data tal-ewwel laqgħa tal-Kunsill ta' Assoċjazzjoni u jintemm fil-31 ta' Diċembru tal-istess sena.
            
            
               Artikolu 3
            
            
               Laqgħat
            
            
               1.Ħlief fejn ikun miftiehem mod ieħor mill-Partijiet, il-Kumitat IĠ għandu jiltaqa’ wara talba ta’ xi waħda mill-Partijiet, alternattivament fl-UE u fil-Ukraina, u fi kwalunkwe każ mhux aktar tard minn 90 jum wara t-talba. 
            
            
               2.Kull laqgħa tas-Sottokumitat IĠ għandha titlaqqa' mill-President fi żmien u f'post li jkun hemm qbil dwaru miż-żewġ Partijiet. L-avviż li jsejjaħ il-laqgħa għandu jinħareġ mill-President tas-Sottokumitat IĠ mhux aktar tard minn 28 jum kalendarju qabel il-bidu tal-laqgħa sakemm il-Partijiet ma jiftehmux mod ieħor. 
            
            
               3.Kull fejn possibbli, il-laqgħa regolari tas-Sottokumitat IĠ għandha tissejjaħ fi żmien xieraq qabel il-laqgħa regolari tal-Kumitat ta' Assoċjazzjoni fil-konfigurazzjoni tal-Kummerċ.
            
            
               4.B'eċċezzjoni, il-laqgħat tas-Sottokumitat IĠ jistgħu jsiru permezz ta' kwalunkwe mezz teknoloġiku li l-Partijiet jaqblu dwaru, inkluża l-vidjokonferenza.
            
            
               Artikolu 4
            
            
               Delegazzjonijiet
            
            
               Qabel kull laqgħa, permezz tas-Segretarjat, kull parti għandha tgħaddi informazzjoni dwar il-kompożizzjoni maħsuba tad-delegazzjoni tagħha li tkun se tattendi l-laqgħa.
            
            
               Artikolu 5
            
            
               Segretarjat
            
            
               1.Rappreżentant tal-Kummissjoni Ewropea u rappreżentant tal-Ukraina għandu jaġixxu b'mod konġunt bħala Segretarji tas-Sottokumitat IĠ, kif maħtura mill-Kapijiet tad-Delegazzjonijiet, u jwettqu kompiti segretarjali b'mod konġunt fi spirtu ta' fiduċja reċiproka u kooperazzjoni.
            
            
               2.Is-Segretarjat tal-Kumitat ta' Assoċjazzjoni fil-konfigurazzjoni tal-Kummerċ għandu jkun infurmat bi kwalunkwe deċiżjonijiet, rapporti u azzjonijiet oħra miftehma tas-Sottokumitat IĠ. 
            
         
         
            
               Artikolu 6
            
            
               Korrispondenza
            
            
               1.Il-korrispondenza indirizzata lis-Sottokumitat IĠ għandha tintbagħat lis-Segretarju ta' waħda mill-Partijiet, li min-naħa tiegħu jgħarraf lis-Segretarju l-ieħor. 
            
            
               2.Is-Segretarjat għandu jiżgura li l-korrispondenza indirizzata lis-Sottokumitat IĠ tingħata lill-President tas-Sottokumitat IĠ u tiġi ċċirkolata, fejn xieraq bħala dokumenti msemmija fl-Artikolu 7 ta' dawn ir-Regoli ta' Proċedura.
            
            
               3.Il-korrispondenza mill-President tas-Sottokumitat IĠ għandha tintbagħat lill-Partijiet mis-Segretarjat tas-Sottokumitat IĠ f'isem il-President. Din il-korrispondenza għandha tkun iċċirkolata, fejn xieraq, kif previst fl-Artikolu 7 ta' dawn ir-Regoli ta' Proċedura.
            
            
               Artikolu 7
            
            
               Dokumenti
            
            
               1.Id-dokumenti għandhom jiġu ċċirkolati permezz tas-Segretarji tas-Sottokumitat IĠ.
            
            
               2.Parti għandha tittrażmetti d-dokumenti tagħha lis-Segretarju tagħha. Is-Segretarju għandu jittrażmetti dawn id-dokumenti lis-Segretarju tal-Parti l-oħra. 
            
            
               3.Is-Segretarju tal-Unjoni għandu jiċċirkola d-dokumenti mar-rappreżentanti responsabbli tal-Unjoni u jikkopja sistematikament lis-Segretarju tal-Ukraina u lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.
            
            
               4.Is-Segretarju tal-Ukraina għandu jiċċirkola d-dokumenti mar-rappreżentanti responsabbli tal-Ukraina u jikkopja sistematikament lis-Segretarju tal-Unjoni u lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.
            
            
               Artikolu 8
            
            
               Kunfidenzjalità
            
            
               Sakemm ma jkunx deċiż mod ieħor mill-Partijiet, il-laqgħat tas-Sottokumitat IĠ ma għandhomx ikunu pubbliċi. Meta Parti tippreżenta lis-Sottokumitat IĠ informazzjoni mmarkata bħala kunfidenzjali, il-Parti l-oħra għandha tittratta dik l-informazzjoni bħala tali.
            
            
               Artikolu 9
            
            
               Aġendi għal-Laqgħat
            
            
               1.Għandha titfassal aġenda proviżorja għal kull laqgħa kif ukoll abbozz tal-Konklużjonijiet Operazzjonali kif previst fl-Artikolu 10 hawn taħt mis-Segretarjat tas-Sottokumitat IĠ abbażi tal-proposti li jsiru mill-Partijiet. L-aġenda proviżorja għandha tkun tinkludi punti li s-Segretarjat tas-Sottokumitat IĠ ikun irċieva talba dwarhom mingħand xi Parti biex jiddaħħlu fl-aġenda, sostnuta mid-dokumenti rilevanti, mhux aktar tard minn 21 jum kalendarju qabel id-data tal-laqgħa.
            
            
               2.L-aġenda proviżorja, flimkien mad-dokumenti rilevanti, għandhom jiġu ċċirkolati kif previst fl-Artikolu 7 mhux aktar tard minn 15-il jum kalendarju qabel il-bidu tal-laqgħa. 
            
            
               3.L-aġenda tiġi adottata mill-President u l-Kap tad-Delegazzjoni l-ieħor fil-bidu ta' kull laqgħa. Kull punt minbarra dawk li jidhru fl-aġenda proviżorja jista' jitqiegħed fuq l-aġenda jekk il-Partijiet jaqblu li jsir hekk. 
            
            
               4.Il-President tal-laqgħa tas-Sottokumitat IĠ jista', bil-qbil tal-Parti l-oħra, jistieden rappreżentanti ta' korpi oħra tal-Partijiet jew esperti indipendenti f'suġġett fuq bażi ad hoc biex jattendu l-laqgħat tiegħu bil-għan li jipprovdu informazzjoni fuq suġġetti speċifiċi. Il-Partijiet jiżguraw li dawk l-osservaturi jew esperti jirrispettaw kull rekwiżit ta' kunfidenzjalità. 
            
         
         
            
               5.Il-President tas-Sottokumitat IĠ jista', b'konsultazzjoni mal-Partijiet, iqassar il-perjodi ta' żmien speċifikati fil-paragrafi 1 u 2 biex jieħu kont ta' ċirkostanzi speċjali. 
            
            
               Artikolu 10
            
            
               Minuti u Konklużjonijiet Operazzjonali
            
            
               1.Għandu jitħejja abbozz tal-minuti ta' kull laqgħa b'mod konġunt miż-żewġ Segretarji. 
            
            
               2.Bħala regola ġenerali, il-minuti għandhom jindikaw fir-rigward ta' kull punt fuq l-aġenda: 
            
            
               (a)il-parteċipanti fil-laqgħa, l-uffiċjali li jakkumpanjawhom u kull osservatur jew espert li jkun attenda għal-laqgħa; 
            
            
               (b)id-dokumenti ppreżentati lis-Sottokumitat IĠ; 
            
            
               (c)id-dikjarazzjonijiet li s-Sottokumitat IĠ ikun talab li jiddaħħlu; kif ukoll
            
            
               (d)jekk ikun hemm bżonn, il-konklużjonijiet operazzjonali tal-laqgħa, kif previst fil-paragrafu (4). 
            
            
               3.L-abbozz tal-minuti għandu jkun ippreżentat lis-Sottokumitat IĠ għall-approvazzjoni. Dawn għandhom jiġu approvati fi żmien 28 jum kalendarju wara kull laqgħa tas-Sottokumitat IĠ. Kopja għandha tintbagħat lil kull wieħed mid-destinatarji msemmija fl-Artikolu 7 tar-Regoli ta' Proċedura. 
            
            
               4.L-abbozz tal-konklużjonijiet operazzjonali ta' kull laqgħa għandu jitfassal mis-Segretarju tas-Sottokumitat IĠ tal-Parti li jkollha l-Presidenza, u jiġi ċċirkolat mal-Partijiet flimkien mal-aġenda, normalment mhux aktar tard minn 15-il jum kalendarju qabel il-bidu tal-laqgħa. Dan l-abbozz għandu jiġi aġġornat matul il-laqgħa sabiex fi tmiem il-laqgħa, sakemm ma jkunx miftiehem mod ieħor, is-Sottokumitat IĠ jadotta l-konklużjonijiet operazzjonali, li jirriflettu l-azzjonijiet ta’ segwitu li kien hemm qbil dwarhom mill-Partijiet. Ġaladarba jkun hemm qbil dwarhom, il-konklużjonijiet operazzjonali għandom jinthemżu mal-minuti u l-implimentazzjoni tagħhom għandha tkun eżaminata mill-ġdid matul kwalunkwe laqgħa sussegwenti tas-Sottokumitat IĠ. Għal dan il-għan is-Sottokumitat IĠ għandu jadotta mudell, li jippermetti li kull punt ta' azzjoni jiġi traċċat skont skadenza speċifika. 
            
            
               Artikolu 11
            
            
               Deċiżjonijiet 
            
            
               1.Is-Sottokumitat IĠ għandu jkollu s-setgħa li jadotta deċiżjonijiet fil-każijiet kif previsti fl-Artikolu 211(3) tal-Ftehim. Dawn id-deċiżjonijiet għandu jiġu adottati b’kunsens bejn il-Partijiet wara t-tlestija tal-proċeduri interni rispettivi għall-adozzjoni tagħhom. Dawn għandom ikunu vinkolanti għall-Partijiet, li jieħdu l-miżuri xierqa biex jimplimentawhom.
            
            
               2.Kull deċiżjoni għandha tkun iffirmata minn rappreżentant taż-żewġ Partijiet. Mingħajr preġudizzju għall-paragrafu 3, ir-rappreżentanti għandhom jiffirmaw dawn id-dokumenti matul il-laqgħa li fiha tiġi adottata d-deċiżjoni rilevanti. 
            
            
               3.Is-Sottokumitat IĠ jista’ jieħu deċiżjonijiet bi proċedura bil-miktub, wara li jitlestew il-proċeduri interni rispettivi, jekk il-Partijiet jaqblu li jsir hekk. Il-proċedura bil-miktub għandha tikkonsisti minn skambju ta' noti bejn iż-żewġ Segretarji, li jaġixxu bi ftehim mal-Partijiet. Għal dan il-għan, it-test tal-proposta għandu jitqassam skont l-Artikolu 7, b'limitu ta' żmien ta' mhux anqas minn 21 jum kalendarju li fih kull riżerva jew emenda trid tiġi mgħarrfa. Il-President tas-Sottokumitat IĠ jista', b'konsultazzjoni mal-Partijiet, iqassar il-perjodi ta' żmien speċifikati f'dan il-paragrafu biex jieħu kont ta' ċirkostanzi speċjali. Ladarba t-test jiġi miftiehem, id-deċiżjoni għandha tkun iffirmata minn rappreżentant ta' kull Parti.
            
            
               4.L-atti tas-Sottokumitat IĠ għandhom ikunu intitolati "Deċiżjoni". Kull deċiżjoni għandha tidħol fis-seħħ fid-data tal-adozzjoni tagħha sakemm id-deċiżjoni ma tipprovdix mod ieħor. 
            
            
               5.Id-deċiżjonijiet tas-Sottokumitat IĠ għandhom jiġu ffirmati miż-żewġ Segretarji. 
            
            
               6.Id-deċiżjonijiet għandhom jiġu ċċirkolati maż-żewġ Partijiet. 
            
            
               7.Kull Parti tista' tiddeċiedi dwar il-pubblikazzjoni tad-deċiżjonijiet tas-Sottokumitat IĠ fil-pubblikazzjoni uffiċjali rispettiva tagħha.
            
         
         
            
               Artikolu 12
            
            
               Rapporti
            
            
               1.Is-Sottokumitat IĠ għandu jirrapporta lill-Kumitat ta' Assoċjazzjoni fil-konfigurazzjoni tal-Kummerċ fuq l-attivitajiet tiegħu f'kull laqgħa regolari ta' dawn tal-aħħar. 
            
            
               2.Ir-rapporti għandhom ikunu adottati b’kunsens bejn il-Partijiet u għandhom ikunu intitolati “Rapport”. Ir-rapporti għandhom ikunu ċċirkolati maż-żewġ Partijiet.
            
            
               3.Il-proċedura għall-adozzjoni ta’ deċiżjonijiet imsemmija fl-Artikolu 11(2) u (3) għandhom japplikaw mutatis mutandis għar-rapporti. 
            
            
               Artikolu 13
            
            
               Lingwi 
            
            
               1.Il-lingwi ta' ħidma tas-Sottokumitat IĠ għandhom ikunu l-Ingliż u l-Ukrain. 
            
            
               2.Sakemm ma jiġix deċiż mod ieħor, is-Sottokumitat IĠ għandu jibbaża d-deliberazzjonijiet tiegħu fuq dokumentazzjoni mfassla f’dawn il-lingwi. 
            
            
               Artikolu 14
            
            
               Spejjeż
            
            
               1.Kull Parti għandha tkopri l-ispejjeż li ġġarrab minħabba li tieħu sehem fil-laqgħat tas-Sottokumitat IĠ, kemm fir-rigward tal-persunal, tal-ivvjaġġar u tal-ispejjeż ta' sussistenza kif ukoll fir-rigward tal-infiq tal-posta u tat-telekomunikazzjonijiet. 
            
            
               2.In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tkun qed tospita l-laqgħa. 
            
            
               3.L-ispejjeż marbutin ma' servizzi ta' interpretazzjoni fil-laqgħat, u t-traduzzjoni ta' dokumenti għal jew mill-Ingliż u l-Ukrain kif imsemmi fl-Artikolu 13(1) ta' dawn ir-Regoli ta' Proċedura għandhom jitħallsu mill-Parti li tkun qed tospita l-laqgħa. 
            
            
               L-interpretazzjoni u t-traduzzjoni għal jew minn lingwi oħra għandhom jitħallsu direttament mill-Parti li tagħmel it-talba. 
            
            
               Artikolu 15
            
            
               Emendar tar-Regoli ta' Proċedura
            
            
               Dawn ir-Regoli ta' Proċedura jistgħu jiġu emendati permezz ta' deċiżjoni tas-Sottokumitat SPS f'konformità mal-Artikolu 211(2) tal-Ftehim.